rejauldu/bengali-wikipedia huggingface dataset:
টমাস গডউইন ডিডি (১৫৮৭–২০ মার্চ ১৬৪২) ছিলেন একজন ইংরেজি প্রধান শিক্ষক এবং পণ্ডিত।   প্রাথমিক জীবন ও শিক্ষা  তিনি ছিলেন সমারসেটের উকি অঞ্চলের বাসিন্দা অ্যান্থনি গডউইনের দ্বিতীয় পুত্র। মাত্র পনেরো বছর বয়সে তিনি অক্সফোর্ডের ম্যাগডালেন কলেজে ভর্তি হন এবং ১৬০৪ থেকে ১৬১০ সাল পর্যন্ত কলেজের ডেমি (শিক্ষাবৃত্তিপ্রাপ্ত শিক্ষার্থী) হিসেবে অধ্যয়ন করেন। ১৬০৭ সালের ২৪ জানুয়ারি তিনি ব্যাচেলর অব আর্টস (বি.এ.) ডিগ্রি লাভ করেন এবং ১৬০৯ সালের ১১ অক্টোবর মাস্টার অব আর্টস (এম.এ.) ডিগ্রি অর্জন করেন।  ১৬২৪ সালে অক্সফোর্ডের নব প্রতিষ্ঠিত পেমব্রোক কলেজের প্রথম ফেলো (সহকারী অধ্যাপক) হিসেবে নিয়োগ পান গডউইন। পরে তিনি বাথ অ্যান্ড ওয়েলস-এর বিশপের চ্যাপলিন হন এবং ১৬২৬ থেকে ১৬৪৩ সাল পর্যন্ত বার্কশায়ারের ব্রাইটওয়েল এলাকার রেক্টর (গির্জার প্রধান পুরোহিত) পদে দায়িত্ব পালন করেন।   সাহিত্যসমগ্র  গডউইন ছিলেন এক অত্যন্ত প্রচুর লেখক। ১৬১৪ সালের কাছাকাছি সময়ে তিনি Florilegium Phrasicon এবং Romanae Historiae Anthologia প্রকাশ করেন, যার মধ্যে পরেরটি ছিল রোমান পুরাতত্ত্ব নিয়ে লেখা একটি ইংরেজি গ্রন্থ। দুটি বই-ই অ্যাবিংডন স্কুলের পড়ুয়াদের জন্য রচিত হয়েছিল। প্রায় একশো বছর ধরে এগুলোই ছিল ওই বিষয়ে একমাত্র পাঠ্যপুস্তক। এছাড়াও গডউইন লিখেছিলেন Synopsis of Hebrew Antiquities এবং ১৬২৫ সালে প্রকাশিত Moses and Aaron, যেখানে প্রাচীন ইহুদিদের ধর্মীয় ও সামাজিক আচার-বিধির কথা আলোচনা করা হয়। রোমান পুরাতত্ত্ব বিষয়ক গ্রন্থের ভূমিকায় গডউইন লেখেন, কীভাবে তিনি স্কুলরুমের কোলাহলের মধ্যে বসে বইটি লিখতে হয়েছিল তার একটি চিত্র। তিনি বলেন, "যদি বইটি কারও পছন্দ না হয়, তবে দোষ দেবেন সেই চুপচাপ ফিসফিসানির, যেটা সেই দুরন্ত ছেলেদের মধ্যিখানে বসে লেখা হয়েছে; আর যদি পছন্দ হয়, তবে কৃতিত্ব দেবেন ছেলেদের অবিরাম প্রশ্নের জেরাকেই।"   তথ্যসূত্র   T. Hinde and M. St J. Parker, The martlet and the griffen: an illustrated history of Abingdon School, 1997  S. Clarke, The lives of sundry eminent persons in this later age, 1683      বিষয়শ্রেণী:১৫৮৭-এ জন্ম বিষয়শ্রেণী:১৬৪২-এ মৃত্যু বিষয়শ্রেণী:ম্যাগডালেন কলেজ, অক্সফোর্ডের প্রাক্তন শিক্ষার্থী
নাজিবা ফয়েজ ( পশতু : نجیبه فېض), হলেন একজন আফগান টেলিভিশন উপস্থাপিকা, টেলিভিশন এবং চলচ্চিত্র অভিনেত্রী। তিনি পাকিস্তানের বেশিরভাগ চলচ্চিত্র এবং টেলিভিশনে বিভিন্ন উল্লেখযোগ্য চরিত্রে অভিনয় করার জন্য সমধিক পরিচিত। তিনি পুরস্কার বিজয়ী ধারাবাহিক সাং-ই-মার মারে গুলালাই চরিত্রে, মোহাব্বত খাওয়াব সাফারে রুখশান্দা চরিত্রে এবং সংসারে নীলম চরিত্রে অভিনয় করেছেন।   উল্লেখযোগ্য অভিনয়কর্ম   চলচ্চিত্র   সাওয়ান (২০১৭)    টেলিভিশন   ইন দ্য নেম অব গড (২০০৬)  সন্নত (২০০৬)  খুদা কে লিয়ে (২০০৭)  সাং-ই-মার মার (২০১৬-১৭)  সংসার (২০১৭)  মোহাব্বত খাওয়াব সাফার (২০১৭)  আপ কে সাওয়ান বার্সে (২০১৭)    তথ্যসূত্র   বিষয়শ্রেণী:১৯৬৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি চলচ্চিত্র অভিনেত্রী বিষয়শ্রেণী:পাকিস্তানি টেলিভিশন অভিনেত্রী বিষয়শ্রেণী:২১শ শতাব্দীর পাকিস্তানি অভিনেত্রী বিষয়শ্রেণী:২০শ শতাব্দীর পাকিস্তানি অভিনেত্রী বিষয়শ্রেণী:পশতু নারী
থাম্ব|বাক্যের মধ্যস্থিত কর্তা,কর্ম ও ক্রিয়া পৃথকীকরণ কর্তা–কর্ম–ক্রিয়া হলো একটি ব্যাকরণিক পদক্রম যাতে বাক্যের শুরুতে কর্তা, তারপর কর্ম এবং শেষে ক্রিয়াপদ বসে। বাংলা ভাষায় সাধারণত সব ধরনের পদক্রম ব্যবহৃত হলেও মূলত তা কর্তা–কর্ম–ক্রিয়া পদক্রম অনুসরণকারী ভাষা।   পদক্রম   অন্যান্য সকল ধরনের পদক্রমের মধ্যে কর্তা–কর্ম–ক্রিয়া পদক্রম হলে সর্বাধিক ভাষায় ব্যবহৃত যা প্রায় ৪৫% ভাষায় রয়েছে। এর পরে দ্বিতীয় স্থানে রয়েছে কর্তা-ক্রিয়া-কর্ম পদক্রম।  যেসকল ভাষার ব্যাকরণ কর্তা–কর্ম–ক্রিয়া পদক্রম অনুসরণ করে: আইনু, আক্কাদিয়, আমহারিক, আর্মেনীয়, অসমীয়া, আসিরিয়, আইমারা, আজারবাইজানি, বাস্ক , বাংলা, বার্মি, বুরুশস্কি, চেরোকি, ডাকোটা, ডগান ভাষা, এলামিতে, প্রাচীন গ্রিক, গুজরাটি, হাজং, হিন্দি, মারাঠি, হিটিটি, হোপি, ইজোয়েড ভাষা, ইটেলমেন, জাপানি, কাজাখ, কিরগিজ কোরীয়, কুর্দি, ধ্রুপদী লাতিন, লাকোটা, মাঞ্চু, মান্দে ভাষা, মারাঠি মেইতেই, মঙ্গোলীয় নাভাজো, নেপালি, নেপাল, নিভখ, নোবিইন, ওমাহা, পালি, পশতু, ফার্সি, পাঞ্জাবি, কুইচুয়া, সেনুফো ভাষা, সেরি, সিসিলীয়, সিন্ধি, সিংহলী, সুনোয়ার এবং অন্যান্য ইন্দো-ইরানি ভাষা, সোমালি এবং প্রায় অন্যান্য কুশিটিক ভাষা, সুমেরীয়, তিব্বতী এবং প্রায় অন্যান্য তিব্বতো-বর্মন ভাষা, কন্নড়, মালয়ালম তামিল, তেলুগু এবং অন্যান্য দ্রাবিড় ভাষা, তিগ্রিনিয়া, তুর্কি এবং অন্যান্য তুর্কি ভাষা, উর্দু, প্রায় সব উতো-আজতেকান ভাষা, উজবেক, ইউকাঘির এবং প্রায় সকল ককেশীয় ভাষা।   তথ্যসূত্র   বিষয়শ্রেণী:কর্তা-কর্ম-ক্রিয়া ভাষা বিষয়শ্রেণী:শব্দ ক্রম
এভান ম্যাকইক্র্যান (, ; জন্ম: ৬ মার্চ ১৯৯৭) হলেন একজন কানাডীয় পেশাদার ফ্রিস্টাইল স্কিয়ার। তিনি বিভিন্ন আন্তর্জাতিক প্রতিযোগিতায় ফ্রিস্টাইল স্কিইংয়ের বিগ এয়ার এবং স্লোপস্টাইল বিভাগে কানাডার প্রতিনিধি হিসেবে প্রতিদ্বন্দ্বিতা করে থাকেন।  ম্যাকইক্র্যান কানাডার হয়ে ২০১৮ এবং ২০২২ শীতকালীন অলিম্পিকে অংশগ্রহণ করেছেন।  প্রারম্ভিক জীবন এভান ম্যাকইক্র্যান ১৯৯৭ সালের ৬ই মার্চ তারিখে কানাডার অন্টারিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন ম্যাকইক্র্যান কানাডার প্রতিনিধি হিসেবে ২০২২ শীতকালীন অলিম্পিকে সর্বমোট ২টি প্রতিযোগিতায় অংশগ্রহণ করেছেন।  তিনি ফ্রিস্টাইল স্কিইংয়ে পুরুষদের বিগ এয়ার প্রতিযোগিতায় অংশগ্রহণ করেছিলেন। প্রতিযোগিতাটির বাছাইপর্বে তিনি ১৭০.২৫ পয়েন্ট অর্জন করে বাছাইপর্বে একাদশ স্থান অধিকার করে চূড়ান্ত পর্বের জন্য উত্তীর্ণ হয়েছিলেন। চূড়ান্ত পর্বে তিনি সর্বমোট ১১৫.৫০ পয়েন্ট অর্জন করে নবম স্থান অধিকার করেছেন।  অন্যদিকে তিনি ফ্রিস্টাইল স্কিইংয়ে পুরুষদের স্লোপস্টাইল প্রতিযোগিতায়ও অংশগ্রহণ করেছিলেন। উক্ত প্রতিযোগিতাটির বাছাইপর্বের দুই রান শেষে তাকে সর্বোচ্চ ৪০.৯০ পয়েন্ট নিয়ে বাছাইপর্ব থেকেই তাকে বিদায় নিতে হয়েছিল।  তথ্যসূত্র  বহিঃসংযোগ     বিষয়শ্রেণী:১৯৯৭-এ জন্ম বিষয়শ্রেণী:জীবিত ব্যক্তি বিষয়শ্রেণী:কানাডীয় পুরুষ ফ্রিস্টাইল স্কিয়ার বিষয়শ্রেণী:কানাডার অলিম্পিক ফ্রিস্টাইল স্কিয়ার বিষয়শ্রেণী:২০২২ শীতকালীন অলিম্পিকের ফ্রিস্টাইল স্কিয়ার বিষয়শ্রেণী:২১শ শতাব্দীর কানাডীয় পুরুষ ক্রীড়াবিদ
একজন আমেরিকান পদার্থ বিজ্ঞানী। তিনি সিটি কলেজ অব নিউ ইয়র্কের একজন হেনরি সিম্যাট অধ্যাপক, একজন ভবিষ্যতদ্রষ্টা, বিজ্ঞান প্রচারনাকারী এবং জনপ্রিয়কারী। তিনি বিজ্ঞান এবং তদসংশ্লিষ্ট বেশ কিছু বই রচনা করেছেন। তিনি প্রায়শই বিভিন্ন রেডিও, টেলিভিশন এবং চলচ্চিত্রে অংশগ্রহণ করেন এবং বিজ্ঞান বিষয়ক প্রচুর ব্লগ লিখেছেন। তিনি ফিজিক্স অব দি ইম্পসিবল (২০০৮) এবং ফিজিক্স অব দি ফিউচার (২০১১) নামে দুটি বেস্ট সেলার বই রচনা করেছেন। তিনি বিবিসি, ডিসকভারী চ্যানেল সহ বেশ কিছু চ্যানেলে বিভিন্ন অনুষ্ঠানে উপস্থাপনা করেছেন।   বহিঃসংযোগ     Russia Takes Aim at Asteroids, op-ed on asteroid defense, Wall St. Journal, Jan. 5, 2010  The Skeptics' Guide To The Universe interview    Michio Kaku on Science Friday  About Michio Kaku  In Depth interview with Kaku, October 3, 2010  বিষয়শ্রেণী:১৯৪৭-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউ ইয়র্কের সিটি কলেজের শিক্ষক বিষয়শ্রেণী:মার্কিন পদার্থবিজ্ঞানী বিষয়শ্রেণী:মার্কিন রেডিও ব্যক্তিত্ব বিষয়শ্রেণী:নিউ ইয়র্ক সিটি বিশ্ববিদ্যালয়ের প্রাক্তন শিক্ষক বিষয়শ্রেণী:প্রিন্সটন বিশ্ববিদ্যালয়ের শিক্ষক বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:জাপানি বংশোদ্ভূত মার্কিন শিক্ষাবিদ বিষয়শ্রেণী:জাপানি বংশোদ্ভূত মার্কিন ব্যক্তি বিষয়শ্রেণী:জাপানি-আমেরিকান নাগরিক অধিকার কর্মী বিষয়শ্রেণী:প্যাসিফিকা রেডিও মানুষ বিষয়শ্রেণী:স্ট্রিং তাত্ত্বিক বিষয়শ্রেণী:বার্কল, ক্যালিফোর্নিয়া বিশ্ববিদ্যালয়ের প্রাক্তন শিক্ষার্থী বিষয়শ্রেণী:সান জোসে, ক্যালিফোর্নিয়া থেকে মানুষ বিষয়শ্রেণী:মার্কিন যুক্তরাষ্ট্রের সেনাবাহিনীর সৈন্য বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:সাংস্কৃতিক সমালোচক বিষয়শ্রেণী:সামাজিক ভাষ্যকার বিষয়শ্রেণী:২০শ শতাব্দীর মার্কিন পুরুষ লেখক বিষয়শ্রেণী:২০শ শতাব্দীর মার্কিন অ-কল্পকাহিনী লেখক বিষয়শ্রেণী:২০শ শতাব্দীর মার্কিন পদার্থবিজ্ঞানী বিষয়শ্রেণী:২১শ শতাব্দীর মার্কিন অ-কল্পকাহিনী লেখক বিষয়শ্রেণী:ক্যালিফোর্নিয়ার সমাজকর্মী বিষয়শ্রেণী:মার্কিন পারমাণবিক অস্ত্র বিরোধী কর্মী বিষয়শ্রেণী:মার্কিন বিজ্ঞান লেখক বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য বিষয়শ্রেণী:ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী বিষয়শ্রেণী:২০শ শতাব্দীর মার্কিন ইতিহাসবিদ বিষয়শ্রেণী:২১শ শতাব্দীর মার্কিন ইতিহাসবিদ বিষয়শ্রেণী:মার্কিন পাঠ্যপুস্তক লেখক বিষয়শ্রেণী:সর্বেশ্বরবাদী
প্রমথলাল সেন ( ১৭ ডিসেম্বর ১৮৬৬ – ৩০ জুন ১৯৩০ ) (নালুদা নামে পরিচিত) ছিলেন  ব্রাহ্মসমাজের একজন সক্রিয় সদস্য, প্রচারক ও পিতৃব্য কেশবচন্দ্র সেনের অনুগামী। সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, নভেম্বর ২০১৩, পৃষ্ঠা ৪২৪,  তিনি বিনয়েন্দ্রনাথ সেন এবং মোহিতচন্দ্র সেনের সঙ্গে একযোগে পিতৃব্য প্রবর্তিত নবধারার ব্রাহ্মসমাজ অন্যান্য ব্রাহ্ম গোষ্ঠীর সঙ্গে উন্নত করতে আত্মনিয়োগ করেন।  জন্ম ও শিক্ষা জীবন প্রমথলাল সেনের জন্ম ১৮৬৬ খ্রিস্টাব্দের ১৭ ডিসেম্বর  ব্রিটিশ ভারতের অধুনা  পশ্চিমবঙ্গের রাজধানী  কলকাতায়। নবীনচন্দ্র সেনের পুত্র এবং  কেশবচন্দ্র সেনের ভ্রাতুষ্পুত্র তিনি। কলকাতার অ্যালবার্ট স্কুল থেকে প্রবেশিকা পরীক্ষা পাশ করার পর প্রথাগত কলেজের পাঠ ছেড়ে ব্রাহ্মসমাজের জন্য কাজ করার সিদ্ধান্ত নেন। ১৮৮৪ খ্রিস্টাব্দে  কেশবচন্দ্র সেনের মৃত্যুর পর কিছুকাল সাধু হীরানন্দ নামে পরিচিত হীরানন্দ শৌকিরাম আদবানির সঙ্গে সিন্ধুদেশের হায়দ্রাবাদে কাটান। কিন্তু ১৮৯৩ খ্রিস্টাব্দে সাধু হীরানন্দের অকাল মৃত্যুতে তিনি কলকাতায় ফিরে আসেন এবং পিতৃব্যের ঘনিষ্ঠ অনুসারী  প্রতাপচন্দ্র মজুমদারের  সহকারিরূপে কাজ করেন। কেশবচন্দ্র সেনের আদর্শে বিনয়েন্দ্রনাথ সেন প্রার্থনাসভা প্রতিষ্ঠা করলে তাকে সহায়তা করেন তিনি ও মোহিতচন্দ্র সেন।  প্রমথলাল ১৮৯৭-৯৯ খ্রিস্টাব্দে ইংল্যান্ডের ম্যাঞ্চেস্টার কলেজে ধর্মতত্ত্ব নিয়ে পড়াশোনা করেন। একেশ্বরবাদীরা তাকে 'ডক্টর অব ডিভিনিটি' উপাধি প্রদান করতে চাইলে, তিনি বিনয়ের সাথে তা প্রত্যাখ্যান করেন।  ১৯০৫ খ্রিস্টাব্দে প্রমথলাল ব্রাহ্মসমাজের একজন প্রচারক হতে চাইলে, তিনি গৌরগোবিন্দ রায় দ্বারা অভিষিক্ত হন এবং ব্রজগোপাল নিয়োগী কর্তৃক উপস্থিত হন।  ১৯১০ খ্রিস্টাব্দে তিনি এবং টি এল ভাসওয়ানি বার্লিনে একেশ্বরবাদিদের আয়োজিত বিশ্ব ধর্ম সম্মেলনে ব্রাহ্মসমাজের প্রতিনিধিত্ব করেন।  অন্যান্য  বাল্যকাল থেকেই রবীন্দ্রনাথ ঠাকুর ও ব্রহ্মবান্ধব উপাধ্যায়ের সঙ্গে ঘনিষ্ঠতা ছিল। ১৯১০ খ্রিস্টাব্দে, তিনিই প্রথম ইংল্যান্ডে রবীন্দ্রনাথের ইংরেজি কবিতা প্রকাশ করেন।  তিনি ১৯১৪ থেকে ১৯৩০ খ্রিস্টাব্দ পর্যন্ত কলকাতার ভিক্টোরিয়া ইনস্টিটিউশনের সচিব পদে ছিলেন।  ব্রাহ্মধর্ম প্রচারের জন্য ভারতের বিভিন্ন শহরে ভ্রমণ করেন। তাঁর একনিষ্ঠ অনুসারীরা অধীর আগ্রহে প্রমথলালের সফরের অপেক্ষায় থাকতেন এবং তাকে সাধু বলেই সম্বোধন করতেন।  ব্যক্তিগত জীবন  প্রমথলাল অবিবাহিত ছিলেন এবং সাধারণ জীবনযাপন করতেন। ১৯০২ খ্রিস্টাব্দে তিনি সেসময়ের হ্যারিসন রোডে (অধুনা মহাত্মা গান্ধী রোড) ছাত্রদের হোস্টেলে থাকতেন। তার ঘরে সামনের বোর্ডে লেখা থাকত- "অজানার সন্ধান করুন"। এটি যেন তার জীবনের মনোভাব সারমর্ম প্রকাশ করত। তিনি ছিলেন একজন অসাধারণ পত্রলেখক। জীবনের শেষ পর্যায়ে তিনি অসুস্থ হয়ে পড়েন। ১৯৩০ খ্রিস্টাব্দের ৩০ জুন শেষ নিঃশ্বাস ত্যাগ করেন। তার মৃত্যু শয্যার পাশে যারা ছিলেন সবাই গাইতে থাকেন-  এবার ডুবিলাম, ডুবিলাম, প্রাণরাম সাগরে।   সম্পাদনা ও রচনা প্রমথলাল বহু বছর দ্য ইন্টারপ্রেটার অ্যান্ড দ্য ইয়াং ম্যান , ওয়ার্ল্ড অ্যান্ড দ্য নিউ ডিসপেনসেশন এবং নববিধান পত্রিকার সম্পাদনা করেন।   প্রমথলালের বেশ কিছু চিঠি চারটি খণ্ডে নালুদার চিঠি নামে প্রকাশিত হয়েছে।  এছাড়াও, তিনি কেশবচন্দ্র সেন- এ স্টাডি প্রকাশ করেন।   তথ্যসূত্র   বিষয়শ্রেণী:১৮৬৬-এ জন্ম বিষয়শ্রেণী:১৯৩০-এ মৃত্যু বিষয়শ্রেণী:কলকাতা জেলার ব্যক্তি বিষয়শ্রেণী:বাঙালি দার্শনিক বিষয়শ্রেণী:ভারতীয় হিন্দু বিষয়শ্রেণী:ব্রাহ্ম বিষয়শ্রেণী:ব্রাহ্মধর্ম প্রচারক বিষয়শ্রেণী:হিন্দু দার্শনিক ও ধর্মতত্ত্ববিদ
রুফাস-ক্রাউনড স্প্যারো, দ্বিপদ নাম এইমোফিলা রুফিসেপস হচ্ছে ছোট আকারের আমেরিকান চড়ুইপাখি। এদেরকে প্রাথমিকভাবে পাওয়া যায় দক্ষিণ পশ্চিম যুক্তরাষ্ট্র এবং মেক্সিকোর মধ্যে, দক্ষিণ থেকে ট্রান্সভার্স পর্বত এবং প্রশান্ত মহাসাগরীয় উপকূল থেকে দক্ষিণ পশ্চিম ট্রান্সভার্স রেঞ্জ। এর ১২ টি উপপ্রজাতি আছে, যদিও ১৮ টির প্রস্তাব করা হয়েছে।   শ্রেণীবিন্যাস  এদের গণ নাম এইমোফিলা এসেছে গ্রীক এইমোস এবং ফিলোস থেকে। এদের প্রজাতি নাম এসেছে লাতিন রুফাস থেকে। এদেরকে অনেক সময় রক স্প্যারো নামে ডাকা হয় কারণ এরা পাথরের ধাপে বসতে ভালোবাসে।   বর্ণনা  এদের দৈর্ঘ্য ১৩.৩ সেমি, পুরুষ পাখি স্ত্রী পাখির তুলনায় বড়। এদের ওজন ১৫-২৩ গ্রাম। এদের পিঠের পালক বাদামী এবং বুকের পালক ধূসর। এদের ডানা খাটো এবং লেজ লম্বা।   আবাস্থল  এই চড়ুই পাখিকে উন্মুক্ত ওক গাছের জংলে এবং ঝোপঝাড়ে পাওয়া যায়। পাথুরে এলাকাতেও এদের দেখা যায়।   তথ্যসূত্র    বহিঃসংযোগ          Old illustration of the "Brown-headed Finch" from Cassin's Birds of California and Texas    বিষয়শ্রেণী:চড়ুইপাখি বিষয়শ্রেণী:মেক্সিকোর পাখি
পাঞ্জাব জেলা আফগানিস্তানের বামিয়ান প্রদেশের কেন্দ্রীয় অংশে অবস্থিত একটি জেলা। পাঞ্জাব শহরটি হচ্ছে জেলাটির রাজধানী শহর। পাঞ্জাবের পাঁচটি উপত্যকা রয়েছে (দারাই সিয়া, দারাই নার্গিস, দারাই দারাই মাহরেতুপুস, দারাই ঘুপগুরি এবং দারাই তাকুয়াব-বার্গ), জেলার কেন্দ্রস্থলে ৫টি উপত্যকা দিয়ে পানি সরবরাহ হয়ে থাকে। এখানকার জনসংখ্যা সকল মানুষই হাজারা সম্প্রদায়ের।  তথ্যসূত্র  বহিঃসংযোগ  Map of Settlements IMMAP, September 2011   Punjab Portal  Statoids Punjab - (Punjab: Panjab (German); Pendjab, Penjab (French).)  বিষয়শ্রেণী:বামিয়ান প্রদেশের জেলা
রাজস্ব ব্যবস্থাপনা বিভাগ হলো বাংলাদেশ সরকারের অর্থ মন্ত্রণালয়ের অধীন একটি বিভাগ। ২০২৫ সালে অন্তর্বর্তীকালীন সরকার তড়িঘড়ি করে প্রকাশিত একটি অধ্যাদেশের মাধ্যমে জাতীয় রাজস্ব বোর্ড বিলুপ্ত করে রাজস্ব ব্যবস্থাপনা বিভাগ ও রাজস্ব নীতি বিভাগ নামে দুইটি আলাদা বিভাগ প্রতিষ্ঠা করে। ট্রান্সপারেন্সি ইন্টারন্যাশনাল বাংলাদেশ এই ঘটনাকে দেশের রাজস্ব খাতে নির্বাহী কর্তৃত্ব প্রতিষ্ঠার অভিযোগ করে এর সমালোচনা করে। সেন্টার ফর পলিসি ডায়ালগের দেবপ্রিয় ভট্টাচার্যও একই কারণে এর সমালোচনা করেন।   ইতিহাস  ২০২৫ সালের ২৫ এপ্রিল বাংলাদেশের অন্তর্বর্তীকালীন সরকার জাতীয় রাজস্ব বোর্ড বিলুপ্ত করে রাষ্ট্রপতির মাধ্যমে একটি অধ্যাদেশ জারি করে। অধ্যাদেশে জাতীয় রাজস্ব বোর্ড (এনবিআর) বিলুপ্ত করে অর্থ মন্ত্রণালয়ের অধীনে রাজস্ব নীতি ও রাজস্ব ব্যবস্থাপনা বিভাগ নামে দুইটি বিভাগ প্রতিষ্ঠা করা হবে বলে ঘোষণা দেওয়া হয়। এরপর ২০২৫ সালের ১৩ মে রাজস্ব নীতি ও রাজস্ব ব্যবস্থাপনা অধ্যাদেশ ২০২৫ জারির মাধ্যমে এনবিআর বিলুপ্ত করে রাজস্ব ব্যবস্থাপনা বিভাগ প্রতিষ্ঠা করা হয়। অধ্যাদেশে বলা হয়, পূর্ববর্তী এনবিআরের কর্মকর্তা ও কর্মচারীদের রাজস্ব ব্যবস্থাপনা বিভাগে পদায়ন করা হবে। অধ্যাদেশ জারির পর আয়কর ও শুল্ক ক্যাডার কর্মকর্তারা প্রতিবাদে কর্মবিরতি ঘোষণা করেন।   কার্যক্রম  অধ্যাদেশ অনুসারে রাজস্ব ব্যবস্থাপনা বিভাগ রাজস্ব সংস্ক্রান্ত সমস্ত আইন ও কাস্টমস-সংক্রান্ত আন্তর্জাতিক চুক্তি সম্পাদন, কর হ্রাস-বৃদ্ধি ও সংগ্রহ, রাজস্ব ব্যবস্থাপনা নীতি প্রণয়ন, রাজস্ব বিভাগসমূহের সমন্বয়সাধন এবং নিরীক্ষা ও গোয়েন্দা কার্যক্রম পরিচালনা করবে।   তথ্যসূত্র   বিষয়শ্রেণী:বাংলাদেশ সরকারের বিভাগ বিষয়শ্রেণী:২০২৫-এ বাংলাদেশে প্রতিষ্ঠিত
উসমান আবদুল মজিদ (জন্ম ১৯৬১) জম্মু ও কাশ্মীরের একজন ভারতীয় রাজনীতিবিদ। তিনি বান্দিপুর জেলার বান্দিপুরা বিধানসভা কেন্দ্রের বিধায়ক ছিলেন। তিনি ২০১৪ সালের জম্মু ও কাশ্মীর বিধানসভা নির্বাচনে ভারতীয় জাতীয় কংগ্রেসের প্রতিনিধিত্ব করে জয়লাভ করেন।   প্রাথমিক জীবন এবং শিক্ষা  মজিদ জম্মু ও কাশ্মীরের বান্দিপুর জেলার বান্দিপোরার বাসিন্দা। তিনি আবদুল কবির গণির ছেলে। তিনি ১৯৮৫ সালে কাশ্মীর বিশ্ববিদ্যালয়ের অধিভুক্ত একটি কলেজ থেকে বিএ ডিগ্রি অর্জন করেন। তিনি জম্মু ও কাশ্মীর স্টুডেন্টস লিবারেশন ফ্রন্টের সদস্য ছিলেন।   কর্মজীবন  ২০১৪ সালের জম্মু ও কাশ্মীর বিধানসভা নির্বাচনে মজিদ ভারতীয় জাতীয় কংগ্রেসের প্রতিনিধিত্ব করে বান্দিপোরা বিধানসভা কেন্দ্র থেকে জয়ী হন। তিনি ২৫,০৮৪ ভোট পেয়ে তার নিকটতম প্রতিদ্বন্দ্বী জম্মু ও কাশ্মীর পিপলস ডেমোক্রেটিক পার্টির নিজামুদ্দিন ভাটকে ৩,৭৪৩ ভোটের ব্যবধানে পরাজিত করেন। ২০২৪ সালে স্বতন্ত্র প্রার্থী হিসেবে তিনি ৮১১ ভোটের ব্যবধানে আসনটি হেরে যান।   তথ্যসূত্র   বিষয়শ্রেণী:জম্মু ও কাশ্মীরের স্বতন্ত্র রাজনীতিবিদ বিষয়শ্রেণী:জম্মু ও কাশ্মীর ন্যাশনাল কনফারেন্সের রাজনীতিবিদ বিষয়শ্রেণী:জম্মু ও কাশ্মীর বিধানসভার সদস্য ২০০২-২০০৮ বিষয়শ্রেণী:বন্দিপুরা জেলার ব্যক্তি বিষয়শ্রেণী:জম্মু ও কাশ্মীর বিধানসভার সদস্য ২০১৪-২০১৮ বিষয়শ্রেণী:জম্মু ও কাশ্মীরের ভারতীয় জাতীয় কংগ্রেসের রাজনীতিবিদ বিষয়শ্রেণী:কাশ্মীরি রাজনীতিবিদ বিষয়শ্রেণী:১৯৬১-এ জন্ম বিষয়শ্রেণী:জীবিত ব্যক্তি বিষয়শ্রেণী:জম্মু ও কাশ্মীর আওয়ামী লীগের রাজনীতিবিদ
thumb|মূল সোভিয়েত মহাকাশ কুকুর thumb|রোমানিয়ান ডাকটিকিটে ‘লাইকা’  ১৯৫০ এবং ৬০-এর দশকে সোভিয়েত ইউনিয়ন পৃথিবীর কক্ষপথ এবং অর্ধ-কক্ষে বেশ কয়েকটি কুকুর পাঠিয়েছিল। উদ্দেশ্য ছিল, সেখানে মানুষ পাঠানো নিরাপদ কি-না তা নির্ণয় করা। এই সময়ের মধ্যে সোভিয়েত নভোযানগুলোতে সর্বোচ্চ ৫৭টি পর্যন্ত কুকুরকে একসাথে আটানো যেতো। অবশ্য সবগুলোতে এতো বেশি আটতো না। প্রথম অর্থাৎ স্পুটনিক ২ এ মাত্র একটি কুকুরকেই স্থান দেয়া যেতো। মহাকাশে পাঠানো কুকুরের সংখ্যা বেশ কম। কারণ একই কুকুরকে একাধিক বার পাঠানো হয়েছে। যে কুকুরগুলো মারা গেছে তার মূল কারণ ছিল বিভিন্ন কৌশলগত জটিলতা।   বহিঃসংযোগ   ভৌগোলিক রকেটে জীববৈজ্ঞানিক পরীক্ষা বিষয়ে একটি বইয়ের অধ্যায়  মহাকাশে প্রাণী পাঠানো নিয়ে স্পেস টুডে অনলাইনে একটি নিবন্ধ  নাসা স্টারচাইল্ডে বেলকা ও স্ট্রেলকা বিষয়ক নিবন্ধ  "Message from the First Dog in Space Received 45 Years Too Late" রুশ মহাকাশ কুকুর প্রোগ্রাম সম্পর্কিত ২০০২ এর সাম্প্রতিক খবর  One Small Step: The Story of the Space Chimps - এই প্রামাণ্য চিত্রে লাইকা এবং অন্যদের ভিডিও ফুটেজ আছে  বিষয়শ্রেণী:মহাকাশে প্রাণী বিষয়শ্রেণী:স্বতন্ত্র কুকুর বিষয়শ্রেণী:সোভিয়েত কৃত্রিম উপগ্রহ বিষয়শ্রেণী:নভোচারী বিষয়শ্রেণী:কুকুর বিষয়শ্রেণী:সোভিয়েত ইউনিয়নের মানববাহী মহাকাশ কর্মসূচি বিষয়শ্রেণী:সোভিয়েত ইউনিয়নে ১৯৫০-এর দশক বিষয়শ্রেণী:সোভিয়েত ইউনিয়নে ১৯৬০-এর দশক বিষয়শ্রেণী:মানব সংস্কৃতিতে কুকুর
স্যার আলেকজান্ডার রামসে, ৩য় ব্যারোনেট (২৬ মে ১৮১৩ - ৩ মার্চ ১৮৭৫)  ছিলেন একজন কনজারভেটিভ পার্টির রাজনীতিবিদ।   সংসদীয় কর্মজীবন  ১৮৩৭ এবং ১৮৫২ উভয় ক্ষেত্রে অসফলভাবে প্রতিদ্বন্দ্বিতা করার পর, রামসে ১৮৫৭ সালের সাধারণ নির্বাচনে রচডেলের জন্য রক্ষণশীল এমপি নির্বাচিত হন, র‌্যাডিক্যাল এডওয়ার্ড মিয়ালের কাছ থেকে আসনটি লাভ করেন। তবে, ১৮৫৯ সালের পরবর্তী নির্বাচনে তিনি আসনটি ধরে রাখার চেষ্টা করেননি।   তথ্যসূত্র    বহিঃসংযোগ      বিষয়শ্রেণী:রচডেলের যুক্তরাজ্যের সংসদ সদস্য বিষয়শ্রেণী:যুক্তরাজ্যের ব্যারোনেটেজের ব্যারোনেট বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৮৭৫-এ মৃত্যু বিষয়শ্রেণী:১৮১৩-এ জন্ম
থাম্ব| মুরগা শাস্তির উদাহরণ মুরগা হল একটি স্ট্রেস পজিশন যা মূলত ভারতীয় উপমহাদেশের কিছু অংশে (বিশেষ করে উত্তর ভারত, পাকিস্তান এবং বাংলাদেশ) শারীরিক শাস্তি হিসাবে ব্যবহৃত হয়। এই শাস্তিতে শাস্তিপ্রাপ্ত ব্যক্তিকে স্কোয়াটের মতো করে বসে তার হাঁটুর পিছন দিকে হাত ঢুকিয়ে উপরে এনে কানের লোব ধরে রাখতে হয়।  এই শাস্তি প্রধানত ছেলেদের দেওয়া হয়, এবং খুব কমই মেয়েদের দেওয়া হয়। মেয়েদের সাধারণত হালকা শাস্তি দেওয়া, যেমন হাত উপরে উঠিয়ে ধরে রাখা, আর ছেলেদের মুরগা শাস্তি। কখনও কখনও, শাস্তিপ্রাপ্ত ব্যক্তিকে তার নিতম্ব উপরে দিকে উঠিয়ে রাখতে হয় (যেমন দাঁড়ানো মুরগা), অন্যথায় সাধারণত বসার মত নিতম্ব পায়ের উপর রাখতে পারে (যেমন বসা মুরগা)।  এই শাস্তি সাধারণত প্রাথমিকভাবে শিক্ষা প্রতিষ্ঠানে ও ঘরোয়াভাবে দেওয়া হয় এবং মাঝে মাঝে ক্ষুদ্র অপরাধের জন্য সংক্ষিপ্ত-অনানুষ্ঠানিক শাস্তি হিসেবে পুলিশ অপরাধকারীকে এই শাস্তি দেয়। শাস্তি সাধারণত জনসাধারণের দৃষ্টিভঙ্গিতে পরিচালিত হয়, উদ্দেশ্য হল ব্যথা প্রদানের মাধ্যমে অপরাধ বন্ধ করা, অপরাধীকে লজ্জিত করে অপরাধের পুনরাবৃত্তি রোধ করা এবং অন্যদের কাছে একটি সম্মানজনক উদাহরণ প্রদান করা।  মুরগা  শব্দের অর্থ হিন্দি, উর্দু এবং বাংলায় মোরগ।   আরও দেখুন  শাস্তি   তথ্যসূত্র   বিষয়শ্রেণী:বাংলাদেশের সংস্কৃতি বিষয়শ্রেণী:বাংলাদেশের শিক্ষাব্যবস্থা বিষয়শ্রেণী:পাকিস্তানের সংস্কৃতি বিষয়শ্রেণী:পাকিস্তানে আইন প্রয়োগ বিষয়শ্রেণী:ভারতে আইন প্রয়োগ বিষয়শ্রেণী:ভারতে শিক্ষার ইতিহাস বিষয়শ্রেণী:শারীরিক শাস্তি
থাম্ব|তিনি খুব ভালো খেলতেন এডউইন টিন্ডাল ১৮৭৪/৭৫ এবং ১৮৮০/৮১ এর মধ্যে নিউ সাউথ ওয়েলসের হয়ে প্রথম শ্রেণির ক্রিকেট খেলেন। তিনি ছিলেন ডানহাতি মিডিয়াম পেস বোলার।  ১৮৭৮ সালের ফেব্রুয়ারিতে ভিক্টোরিয়ার বিপক্ষে ম্যাচে তার ক্যারিয়ারের সেরা বোলিং ছিল ৬/৩১।  ১৮৭৯ সালে লর্ড হ্যারিসের নেতৃত্বাধীন ইংলিশ দলের বিপক্ষে একটি ম্যাচে টিন্ডাল ২৭ ওভারের সাফল্যময় বল করেছিলেন।  টিন্ডাল ৩১ মার্চ ১৮৫১ সালে জন্মগ্রহণ করেন লিভারপুল, নিউ সাউথ ওয়েলসে। তিনি ১৬ জানুয়ারি ১৯২৬ সালে ম্যারিকভিলেতে মারা যান।   আরো দেখুন    নিউ সাউথ ওয়েলসের প্রতিনিধি ক্রিকেটারদের তালিকা   তথ্যসূত্র    বহিঃসংযোগ      বিষয়শ্রেণী:অস্ট্রেলীয় ক্রিকেটার বিষয়শ্রেণী:নিউ সাউথ ওয়েলসের ক্রিকেটার বিষয়শ্রেণী:১৯২৬-এ মৃত্যু বিষয়শ্রেণী:১৮৫১-এ জন্ম বিষয়শ্রেণী:সিডনি থেকে আগত ক্রিকেটার
ভিক্টোরিয়া মোরোলেস (জন্ম: সেপ্টেম্বর ৪, ১৯৯৬)https://twitter.com/victoriamoroles/status/773227689566089217?lang=fr হলেন একজন মার্কিন অভিনেত্রী। তিনি ডিজনি চ্যানেলে প্রচারিত লিভ অ্যান্ড ম্যাডি অনুষ্ঠানে এন্ডি চরিত্রে অভিনয় করেন। এছাড়াও তিনি এমটিভিতে সম্প্রচারিত টিন উলফের ৫ম এবং ৬ষ্ঠ আসরে (২০১৫-১৭) হেইডেন রোমিও চরিত্রে অভিনয় করেছেন।  প্রথম জীবন মোরোলেস টেক্সাসের কর্পাস ক্রিস্টিতে জন্মগ্রহণ করেন এবং তার শৈশব অতিবাহিত করেন মেক্সিকো উপসাগরের নিকটবর্তী টেক্সাসের রকেটপোর্টে। তরুণ বয়সে তিনি তার বন্ধু-বান্ধবদের এবং তার পরিবারের সকল সদস্যদের তার বাসার থাকার ঘরে একত্রিত করে অভিনয় করতেন। অতঃপর তিনি নৃত্য নিয়ে পড়াশুনা করেন এবং বিভিন্ন নাট্যশালায় অংশগ্রহণ করেন।  ক্যারিয়ার তিনি মাধ্যমিক বিদ্যালয়ে পড়ার সময় লস অ্যাঞ্জেলেসে তার স্বপ্ন পূরণের জন্য টেক্সাস ত্যাগ করেন। তখন থেকেই তিনি বহু স্বনামধন্য পরিচালকের সাথে কাজ করার সুযোগ পান, এর মাধ্যমে তিনি তার স্বপ্ন পূরণ করতে সক্ষম হন।  চলচ্চিত্রের তালিকা চলচ্চিত্র  সাল চলচ্চিত্র চরিত্র উল্লেখ ২০০৯ লিবার্টি লেন  ওয়েন্ডি ছোট ছবি ২০১০ দ্য উইকেড ওয়াল্টজ  গার্ল ২০১১ দ্য ফেইথফুল ম্যারি ম্যাড্ডজ্ঞিন ভায়োলেট ডিয়াজ ২০১৩ দ্য ফার্স্ট হোপ  ব্রিটানি ২০১৬ ইজ দেট এ গান ইন ইওর পকেট? পাউলা ২০১৭ ডাউন এ ডার্ক হিল ভেরোনিকা  স্পুক কার্টুন উপস্থাপক   টেলিভিশন  সাল অনুষ্ঠান চরিত্র উল্লেখ ২০১২ সিএসআই: ক্রাইম সিন ইনভেস্টিগেশন রোজা ফ্লোরেস  পর্ব: "ওয়াইল্ড ফ্লাওয়ার্স" ২০১৪ ক্লাউড ৯| পিয়া | ডিজনি চ্যানেল অরিজিনাল চলচ্চিত্র |- | লেজেন্ডস টিনেজ গার্ল  পর্ব: "গাউন্টলেট" ২০১৫-১৭ লিভ অ্যান্ড ম্যাডি এন্ডি বাস্টামেন্ট  পুনরাবৃত্তি ভূমিকা; ১২টি পর্ব টিন উলফ'' হেইডেন রোমিও  পুনরাবৃত্তি ভূমিকা (সিজন ৫ ও ৬); ২৪টি পর্ব  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯৬-এ জন্ম বিষয়শ্রেণী:মার্কিন শিশু অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:টেক্সাসের অভিনেত্রী বিষয়শ্রেণী:২১শ শতাব্দীর মার্কিন অভিনেত্রী  বিষয়শ্রেণী:মার্কিন চলচ্চিত্র অভিনেত্রী
রেজটান, অথবা দ্য ফল অব পোল্যান্ড () হল একটি তৈল চিত্র। এই চিত্রটি অঙ্কন করেছেনপলিশ চিত্রশিল্পী জ্যান মাটেজকো। এই চিত্রটি সম্পূর্ণ অঙ্কন করা হয় ১৮৬৬ সালে। ১৭৭৩ সালে পোল্যান্ডের ইতিহাসে প্রথম বিভক্ত বা সেজম বিভক্ত করার বিরুদ্ধে টাডিউজ রেজটান প্রতিবাদ করে করে। সেই প্রতিবাদের দৃশ্যপট এই চিত্রে ফুটিয়ে তোলা হয়েছে।  ঐতিহাসিক প্রেক্ষাপট  দৃশ্যপট  ইতিহাস, সংবর্ধনা ও তাৎপর্য  তথ্যসূত্র  বিষয়শ্রেণী:চিত্রকর্ম বিষয়শ্রেণী:রাজনীতিবিদের সাংস্কৃতিক চিত্রায়ণ
ফ্র্যাংক ল্যাংফোর্ড হাইন্ড ছিলেন একজন আইরিশ বংশোদ্ভূত ইংরেজ ক্রিকেটার । হাইন্ড একজন ডানহাতি ব্যাটসম্যান ছিলেন। তিনি লিন্সটারের রথফার্নহ্যামে জন্মগ্রহণ করেন।   ক্রিকেট জীবন  হাইন্ডের একক প্রথম-শ্রেণীর ক্রিকেটে অভিষেক হয় ১৮৯৫ সালের কাউন্টি চ্যাম্পিয়নশিপে হোভের কাউন্টি গ্রাউন্ডে সাসেক্সের বিপক্ষে গ্লুচেস্টারশায়ার হয়ে মাঠে নামার মধ্যদিয়ে। গ্লুচেস্টারশায়ার টস জিতে প্রথমে ব্যাট করার সিদ্ধান্ত নেয়, ১৫১ রানে অলআউট হয়, হাইন্ড তিন নম্বরে ব্যাট করতে নেমে আর্থার কলিন্সের বলে ২ রানে আউট হন।   জবাবে, সাসেক্স তাদের প্রথম ইনিংসে ২১৩ রানে অলআউট হয়, যার জবাবে গ্লুচেস্টারশায়ার তাদের দ্বিতীয় ইনিংসে ১৪৬ রানে অলআউট হয়, এই সময় এই ইনিংসে ছয় নম্বরে ব্যাট করতে নেমে ফ্র্যাংক হাইন্ড আবারও আর্থার কলিন্সের বলে ৩ রানে আউট হন। জয়ের জন্য ৮৫ রানের লক্ষ্য নির্ধারণ করে সাসেক্স ছয় উইকেট হাতে রেখে তাদের লক্ষ্যে পৌঁছে যায়। এই ম্যাচ শেষে ফ্র্যাংকের সর্বোচ্চ রান দাঁড়ায় ৩ ও ক্যারিয়ারের মোট রান দাড়ায় ৫।     জন্ম ও মৃত্যু  ফ্র্যাংক হাইন্ড ৫ এপ্রিল ১৮৬৯ সালে আয়ারল্যান্ডের লিনস্টার প্রদেশের রাথফার্নহাম শহরে জন্মগ্রহণ করেন এবং ২২ আগস্ট ১৯৩১ সালে ৬২ বছর বয়সে ইংল্যান্ডের সারি প্রদেশের রেইগেট শহরে মৃত্যুবরণ করেন।   তথ্যসূত্র   বিষয়শ্রেণী:লন্ডন বিশ্ববিদ্যালয়ের প্রাক্তন শিক্ষার্থী বিষয়শ্রেণী:গ্লুচেস্টারশায়ারের ক্রিকেটার বিষয়শ্রেণী:ইংরেজ ক্রিকেটার বিষয়শ্রেণী:১৯৩১-এ মৃত্যু বিষয়শ্রেণী:১৮৬৯-এ জন্ম
সাবিতাবেন খান্ত (মৃত্যু: ২১ ডিসেম্বর ২০১২, বড়োদরা) একজন ভারতীয় রাজনীতিবিদ ছিলেন। তিনি ছিলেন বিরমিয়া গ্রামের বাসিন্দা। ২০১২ গুজরাত বিধানসভা নির্বাচনে তিনি ভারতীয় জাতীয় কংগ্রেসের প্রার্থী হয়ে মোরভা-হাডাফ (এসটি) আসন থেকে জয়ী হয়েছিলেন। এটি তাঁর প্রথম নির্বাচনী প্রতিদ্বন্দ্বিতা ছিল। তবে নির্বাচনের ফলাফল ঘোষণার ঠিক একদিন পরেই তিনি বড়োদরার একটি বেসরকারি হাসপাতালে মারা যান। Indian Express. Just elected, first-time Cong MLA in Guj loses battle for lifeNDTV. Newly-elected Gujarat Congress MLA dies  বিজেপি সভাপতি অমিত শাহের বিরুদ্ধে স্লোগান দেওয়ার জন্য কংগ্রেসের ৫৭ বিধায়কে মধ্যে তিনিও সাময়িকভাবে বরখাস্ত হয়েছিলেন।    তথ্যসূত্র   বিষয়শ্রেণী:২০১২-এ মৃত্যু বিষয়শ্রেণী:গুজরাত বিধানসভার নারী সদস্য বিষয়শ্রেণী:গুজরাতের ভারতীয় জাতীয় কংগ্রেসের রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:গুজরাতি ব্যক্তি বিষয়শ্রেণী:জন্মের বছর অনুপস্থিত বিষয়শ্রেণী:বড়োদরার ব্যক্তি বিষয়শ্রেণী:গুজরাত বিধানসভার সদস্য ২০১২-২০১৭